Public procurement notice: Contract Notice
Published: 2017-11-08
Buyer: Ordrupgaard v/Slots- og Kulturstyrelsen
Country: DK
Contract type: Works
Procedure: Restricted procedure
CPV classification: 45100000: Site preparation work | 45210000: Building construction work | 45260000 | 45300000
Estimated value: 66000000 DKK
Submission deadline: 2017-12-06
Award criteria: The most economic tender

Technical requirements: Hovedentreprise omfattende tilbygning til Ordrupgaard samt et energiprojekt omfattende såvel eksisterende bygninger som den kommende tilbygning.
Den ny tilbygning til Ordrupgaard (Himmelhaven) realiseres overvejende som et underjordisk anlæg, der tilbygges det eksisterende museum mellem 2 tilknytningspunkter i eksisterende bygninger. Der skal udføres nye underjordiske udstillingssale på ca. 1 390 m², beliggende under terræn. I forlængelse af Zaha Hadids bygning tilbygges med 168 m² beliggende over terræn. Ved museets tidligere hovedindgang nedrives eksisterende bygning på i alt ca. 258 m². Endvidere udføres en række landskabs og bygningsmæssige arbejder på terræn, især omkring den nye tilbygning, samt mindre ombygninger i eksisterende bygninger.
Udbuddet omfatter samtidig arbejder til realisering af et energiprojekt, der skal sikre energioptimering af såvel de eksisterende bygninger som i den kommende bygning. Energiprojektet omfatter installationsarbejder samt bl.a. facadearbejder og vinduesudskiftning.
Arbejdet udbydes i hovedentreprise og omfatter følgende arbejder: Byggepladsarbejder, Jordarbejder, Afløb i jord, Jordarbejde for ledninger, Byggeteknik råhus, Byggeteknik nedrivning, Vinduer — Energiprojekt, Murværk — Energiprojekt, Nedrivning — Skeletkonstruktioner, Glasfacader og tage, Maling, Fuger, Gulve, Støbte undergulve, Tagdækning, Lofter, døre, vinduer og porte, Stål, Natursten, Befæstelser, Beplantning, Ventilation, Køling, VVS, El, Teknisk isolering, Bygningsautomation.
Kontrakter vedrørende ståltag og -facade samt sikringsarbejder til museet og dets sikringssystemer i forbindelse med dette projekt tildeles efter bestemmelsen i udbudslovens § 8, stk. 2 (delydelsesreglen).
Entreprisekontrakten vil dels bestå af en betinget entrepriseaftale, dels af en endelig entrepriseaftale. Den betingede entrepriseaftale vil omfatte en indledende samarbejdsperiode, hvorunder de mål, der er opstillet i den betingede entrepriseaftale, herunder overholdelse af projektets økonomi, skal opnås for at endelig entrepriseaftale indgås. Derudover vil der være samarbejdet omfatte en række samarbejdsmøder undervejs i byggeprocessen. Der henvises til udbudsbetingelserne, hvori disse forhold er nærmere beskrevet.
Der afholdes orienteringsmøde og besigtigelse af kommende byggefelt på Ordrupgaard den 14. november kl. 10.00-12.00. Interesserede tilbudsgivere skal så vidt muligt tilmelde sig besigtigelsen. Nærmere herom fremgår af udbudsbetingelserne.
Arbejdet udbydes i hovedentreprise, idet ordregiver vurderer denne entrepriseform mest hensigtsmæssig ud fra styringsmæssige, juridiske og økonomiske betragtninger.
Udbudswebben har titlen»Ordrupgaard, Himmelhaven«, og har nummeret TN000000 (Prækvalifikation). Der er fri adgang til det samlede udbudsmateriale efter gratis oprettelse af brugerprofil i Rib-Software.dk. https://rib-software.dk/intro
Ved et udbud med prækvalifikation efter udbudsloven skal en klage over ikke at være blevet prækvalificeret indgives inden 20 kalenderdage regnet fra dagen efter ordregiverens afsendelse af underretning om prækvalifikation. Andre klager over udbud eller beslutninger, f.eks. tildeling af kontrakter, omfattet af udbudslovens afsnit II skal være indgivet til klagenævnet inden 45 kalenderdage regnet fra dagen efter ordregiverens offentliggørelse af en bekendtgørelse i EU-Tidende om indgåelse af kontrakt. Senest samtidig med, at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill-perioden, jf. lovens § 3, stk. 1. I tilfælde, hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1. Klagenævnet for Udbuds klagevejledning kan findes på www.klfu.dk


Award value: 66000000